Piedone: Candidez la Primăria București, merg până la capăt
Cristian Popescu Piedone, președintele partidului PUSl fondat de Dan Voiculescu, a declarat luni că va candida la Primăria București, chiar dacă în competiție intră Nicușor Dan, Gabriela Firea și Sebastian Burduja.
"Candidez la Primăria București, merg până la capăt", a spus Piedone, care acum e primarul Sectorului 5 din Capitală.
Întrebat dacă nu se teme că își va împărți voturile cu Gabriela Firea, Piedone a spus că "PSD și PNL sunt două partide mari și nu trebuie să se ascundă unul în spatele altuia, e normal să aibă candidați separați".
"E un măr otrăvit", a spus Piedone despre sondajul prezentat de Nicușor Dan care îl dă posibil câștigător la Primăria București.
Lucian Romașcanu, purtătorul de cuvânt al PSD, a confirmat la Antena 3 că, cel mai probabil, cele două partide vor avea candidați separați la Primăria București. El a mai spus că Gabriela Firea e prima opțiune a PSD pentru candidatura la Primăria București.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank